Renée Zellweger

Renée Kathleen Zellweger [rəˈneɪ ˈzɛlwɛɡər, rĕ-néi zél-wé-gĕr] (lahir 25 April 1969) merupakan pelakon dan penerbit Amerika Syarikat yang juga pemenang untuk Anugerah Akademi, BAFTA, Anugerah Screen Actors Guild dan Anugerah Golden Globe. Beliau merupakan salah seorang pelakon Hollywood yang mendapat bayaran tertinggi.

Biografi

Awal hidup 
Zellweger dilahirkan di Baytown, Texas sebelum berpindah ke Katy, Texas. Bapa beliau, Emil Erich Zellweger, merupakan kelahiran Switzerland yang bekerja sebagai jurutera elektrik dan mekanikal. Ibu beliau pula,  Kjellfried Irene, merupakan kelahiran Norway, merupakan seorang jururawat dan berpindah ke Amerika Syarikat untuk bekerja dengan sebuah keluarga warga Norwey di Texas. Beliau mempunyai seorang abang, Andrew.

Sewaktu zaman persekolahan, Zellweger aktif dalam mengambil bahagian sukan termasuklah bola sepak, bola keranjang, besbol dan lain-lain lagi.  Beliau memasuki Sekolah Tinggi Katy dan menjadi ahli kumpulan sorak, ahli kelab drama dan gimnastik. Zellweger pernah berlakon dalam beberapa pementasan sekolah dan dipilih sebagai "Best Looking" untuk kelasnya sebelum tamat sekolah tinggi pada tahun 1997). Setelah itu, beliau memasuki Universiti Texas di Austin dalam bidang Bahasa Inggeris.
Zellweger merupakan pelajar cemerlang dan beberapa kali mendapat Anugerah Dekan. Beliau tamat pada tahun 1991. Beliau pernah terfikir untuk berhijrah ke Hollywood tetapi kemudiannya beliau memutuskan untuk menetap di Texas untuk menimba pengalaman baharu buat ketika itu.

Kerjaya lakonan 
Semasa di Texas, Zellweger pernah muncul dalam beberapa buah filem seperti A Taste for Killing (1992) sebagai Mary Lou, kemudian watak kecil dalam siri mini Murder in the Heartland (1993). Tahun berikutnya, beliau muncul pula di dalam filem Reality Bites (1994), iaitu filem arahan pertama Ben Stiller, dan filem 8 Seconds, arahan John G. Avildsen. Return of the Texas Chainsaw Massacre merupakan filem pertama yang memilih Zellweger sebagai watak utama disamping Matthew McConaughey. Filem seterusnya adalah Love and a .45 (1994)yang membolehkan beliau mendapat pengiktirafan dari Independent Spirit Award untuk Best Debut Performance. Zellweger mula dikenali seluruh dunia apabila berlakon dalam Jerry Maguire (1996) disamping Tom Cruise. Beliau mendapat peranan dalam filem itu setelah mengalahkan Mira Sorvino dan Marisa Tomei. 

Filem-filem lain lakonan beliau antaranya adalah Me, Myself & Irene (2000), Bridget Jones's Diary  (2001), Chicago (2002), Cold Mountain (2003), Bridget Jones: The Edge of Reason (2004), Miss Potter (2006) dan banyak lagi.

Filemografi

Filem

Televisyen

Anugerah diraih

Rujukan

Rujukan 
 
 "Renee Zellweger Biography (1969-)", Filmreference.com, Net Industries, LLC, 2008, webpage: Filmr-Renee-Zellweger.

Pautan luar 
 
 
 Interview with Zellweger about her role in "Miss Potter" 
 Renée Zellweger interview for "Bridget Jones's Diary" 
 Renée Zellweger Norwegian/Sami family tree

 

|-
! colspan="3" style="background: #DAA520;" | Anugerah Akademi
|-

|-
! colspan="3" style="background: #DAA520;" | Anugerah Golden Globe
|-

Orang hidup
Pelakon wanita Amerika Syarikat